b'\n_START_ARTICLE_\nTimes Square\n_START_SECTION_\nHist\xc3\xb2ria\n_START_PARAGRAPH_\nLa zona pertanyia a John Scott, un general de la mil\xc3\xadcia de Nova York que serv\xc3\xad sota el comandament de George Washington. La seva casa senyorial estava situada en all\xc3\xb2 que avui \xc3\xa9s el carrer 43, rodejada de camps utilitzats per al cultiu i la cria de cavalls. Durant la primera meitat del segle XIX es convert\xc3\xad en una de les possessions premiades de John Jacob Astor._NEWLINE_El 1904, New York Times trasllad\xc3\xa0 les oficines del prestigi\xc3\xb3s diari a un nou gratacels del carrer 42 a Longacre Square. La festa d\'any nou continu\xc3\xa0 realitzant-se fora de l\'edifici original del diari, arribant a ser una de les festes preses com refer\xc3\xa8ncia per a documentar la nit de cap d\'any anualment.  El 1913 la seu es mud\xc3\xa0 de nou a oficines m\xc3\xa9s espacioses de Broadway. L\'antic edifici del Times reb\xc3\xa9 el nom d\'Edifici Allied Chemical._NEWLINE_A mesura que la ciutat creixia, Times Square es transform\xc3\xa0 en un centre cultural ple de teatres, auditoris, hotels i restaurants de luxe. Celebritats com ara Irving Berlin, Fred Astaire i Charlie Chaplin han estat relacionats amb Times Square la d\xc3\xa8cada dels anys 10. Durant aquest per\xc3\xadode, a l\'\xc3\xa0rea li fou concedit el sobrenom de The Tenderloin perqu\xc3\xa8 era suposadament la m\xc3\xa9s coneguda ubicaci\xc3\xb3 a Manhattan. No obstant aix\xc3\xb2, la zona estava enva\xc3\xafda per la delinq\xc3\xbc\xc3\xa8ncia, la corrupci\xc3\xb3, els jocs d\'atzar i la prostituci\xc3\xb3; un dels successos que hi tingu\xc3\xa9 m\xc3\xa9s repercussi\xc3\xb3 en aquells anys fou la detenci\xc3\xb3 i posterior execuci\xc3\xb3 de l\'agent de policia Charles Becker._NEWLINE_El 1990, l\'Estat de Nova York prengu\xc3\xa9 possessi\xc3\xb3 de sis de les nou sales de cinema hist\xc3\xb2riques del carrer 42._NEWLINE_Per a contrarestar aquesta mala imatge, el batlle Rudolph Giuliani (1994-2002) port\xc3\xa0 a terme un gran esfor\xc3\xa7 "netejant" la zona, augmentant la seguretat, eliminant els cinemes pornogr\xc3\xa0fics i els traficants de drogues. Com a conseq\xc3\xbc\xc3\xa8ncia ascend\xc3\xad el nombre de llocs d\'inter\xc3\xa8s tur\xc3\xadstic i establiments de luxe. Els defensors de la remodelaci\xc3\xb3 afirmaren que el barri s\'havia fet m\xc3\xa9s segur i net. Els detractors, en canvi, sostenien que el car\xc3\xa0cter de Times Square havia quedat dilu\xc3\xaft._NEWLINE_El novembre de 2006, es modific\xc3\xa0 el patr\xc3\xb3 de tr\xc3\xa0fic a trav\xc3\xa9s de Times Square, rebent el nom de "Times Square Shuffle" per part del Departament de Transport de la Ciutat de Nova York. Els conductors es veuen obligats a realitzar diversos girs per a arribar a la pla\xc3\xa7a._NEWLINE_L\'any 2017 va ser reformada a c\xc3\xa0rrec de l\'estudi noruec Sn\xc3\xb8hetta amb l\'objectiu de peatonalitzar la zona d\'unes dues hect\xc3\xa0rees, juntament amb la construcci\xc3\xb3 de diferents bancades de granit en blocs i formes diferents.\n_START_SECTION_\nAny Nou a Times Square\n_START_PARAGRAPH_\nTimes Square \xc3\xa9s tamb\xc3\xa9 coneguda per les celebracions d\'Any Nou. Des del 1907, la "Times Square Ball", una bola de 5 tones i 3 metres de di\xc3\xa0metre baixa durant un minut, des de les 23:59 del 31 de desembre fins al canvi d\'any, per a celebrar-ho. La bola baixa 42 metres a trav\xc3\xa9s d\'un m\xc3\xa0stil especialment dissenyat a sobre de l\'edifici "One Times Square".'